ועדת העבודה, הרווחה והבריאות, כנסת 18, פרוטוקול מספר 665, 2012-03-06 09:00

חיים כץ: בוקר טוב.

חיים כץ: יום שלישי, י"ב באדר, 6 במרס 2012.

חיים כץ: אני מתכבד לפתוח את ישיבת ועדת העבודה, הרווחה והבריאות.

חיים כץ: הנושא – הצעת חוק תשלום קצבאות לחיילי מילואים ולבני משפחותיהם (תיקון מספר 5) תשלום מענק ליתומים, של חבר הכנסת חיים כץ, חבר הכנסת משה (מוץ) מטלון וחבר הכנסת אריה אלדד.

חיים כץ: בשבוע שעבר אנחנו עשינו דיון ואני בגלל ההתניות של הממשלה, היה נדמה לי שאנחנו מדברים על שנייה שלישית, וחשבתי שאנחנו נעלה את זה השבוע לשנייה שלישית, ולצערי זה לא קרה.

חיים כץ: אבל אתמול במליאה ההצעה עברה בקריאה ראשונה, ואם היא עברה בקריאה ראשונה אז הנה אנחנו מתכנסים פה היום בבוקר.

חיים כץ: אתמול זה היה הדיון האחרון שסגר את המליאה ואנחנו מתכנסים פה היום בבוקר, להכנה לקריאה השנייה והשלישית, על מנת שזה בשבוע הבא, בלי נדר ביום שני, יעבור בקריאה השנייה והשלישית והסאגה הזאת של תשלומים תיגמר.

חיים כץ: למרות שאנחנו מקבלים כל מיני פניות של כאלה וכאלה, אבל אני חושב שבזה ---

אריה אלדד: גם אתה מקבל פניות?

חיים כץ: גם אתה מקבל פניות?

חיים כץ: עד שיקגו זה הגיע?

אריה אלדד: מצאתי בבוקר בדואר.

חיים כץ: טוב.

חיים כץ: אז מאחר שאנחנו יודעים על מה מדובר, אנחנו מדברים על תשלום לכ-240 יתומים משני הורים, שיקבלו תשלום חד פעמי של 100,000 שקלים בשני תשלומים – 50,000 ו-50,000 שקלים.

חיים כץ: האם מישהו רוצה להגיד משהו?

נאוה שוהם-סולן: שמי נאוה שוהם-סולן, יו"ר אלמנות ויתומי צה"ל.

נאוה שוהם-סולן: לא דיברנו על איך יעשו התשלומים הללו, ממתי?

שמרית שקד-גיטלין: מה שקבוע בחוק.

חיים כץ: לפי מה שקבוע בחוק לגבי האלמנות הירוקות.

נאוה שוהם-סולן: אבל אז זה אומר שתשלום ראשון כבר בתקופה הקרובה, נניח תוך 45 יום או משהו כזה והתשלום הבא זה שנה הבאה?

חוסיין חוסייסי: חוסיין, הממונה על הקצבאות מצה"ל.

חוסיין חוסייסי: התשלום הראשון יהיה 45 יום מיום הגשת בקשה תקינה, כמו שמוגדר בחוק, והתשלום השני יהיה שנה מיום התשלום הראשון.

חיים כץ: כמו שקבוע בחוק.

נאוה שוהם-סולן: אוקי, בסדר.

חיים כץ: עוד מישהו רוצה להגיד משהו?

חיים כץ: אף אחד לא רוצה להגיד כלום?

חיים כץ: נעבור להקראה.

שמרית שקד-גיטלין: הצעת חוק תשלום קצבאות לחיילי מילואים ולבני משפחותיהם (תיקון מספר 5) (תשלום מענק ליתומים), התשע"ב-2012: תיקון סעיף 15 בחוק תשלום קצבאות לחיילי מילואים ולבני משפחותיהם, התשס"ב-2002, בסעיף 15(ב) – בפסקה (1), בהגדרה "בן משפחה", במקום "בן זוג או הורה" יבוא "בן זוג, הורה, או ילד כמשמעותו בסעיף קטן (א)(3)"; בפסקה (3), במקום "מהמועד הקובע" יבוא "מיום ט' בניסן התשע"ב (1 באפריל 2012)"; בפסקה (4) – בפסקת משנה (א), במקום "לא ישולם המענק או חלקו שטרם שולם, לפי העניין" יבוא "ישולם המענק או חלקו שטרם שולם, לפי העניין, לילדו של החייל; לא הותיר אחריו החייל, במועד פטירתו, ילד או שהילד נפטר לפני המועד לתשלום המענק, כולו או חלקו – לא ישולם המענק או חלקו שטרם שולם, לפי העניין"; בפסקת משנה (ב), במקום "או יותר מבן זוג אחד" יבוא "יותר מבן זוג אחד או יותר מילד אחד", ובמקום "או בני הזוג" יבוא "בני הזוג או הילדים".

חיים כץ: אוקי, אנחנו נעבור להצבעה.

חיים כץ: מי בעד - ירים את ידו.

חיים כץ: תודה רבה.

חיים כץ: וכל חברי הכנסת שנמצאים.

חיים כץ: בעד – פה אחד ההצעה אושרה

אריה אלדד: תרשמי אותי לדיבור.

חיים כץ: הסתייגות דיבור.

וילמה מאור: כמי שמציע, מגיע לך.

וילמה מאור: הוא רוצה לדבר לפני.

חיים כץ: תעלה לברך אחרי.

חיים כץ: לא צריך הסתייגות דיבור, הוא יעלה לברך בשם מציעי החוק, תהיה לו הסתייגות דיבור.

נאוה שוהם-סולן: אני לצערי לא אהיה שבוע הבא כדי לתמוך, אבל אני תומכת מפה בכל ליבי.

נאוה שוהם-סולן: תודה רבה.

חיים כץ: מאחר שהעניין חשוב אנחנו לא התכוננו לעשות היום דיון ובכל זאת הגענו היום בבוקר במיוחד בשביל זה ואני אחזור לתל אביב אחרי הדיון הזה.

חיים כץ: אבל אני חושב שעשינו משהו חשוב.

אריה אלדד: מישהו שעלול להתרשם שלא כהלכה מקוצר הדיון, כנראה לא יודע כמה עבודה השקעת בזה מאחורי הקלעים.

אריה אלדד: הרבה פעמים הדיונים הם קצרים ונראה כאילו לא עובדים בהם.

חיים כץ: בוא, אני אסביר לך.

חיים כץ: כשבאתי לוועדה הבנתי שאני בא לזמן שאול.

חיים כץ: לא ידעתי כמה זמן תימשך הקדנציה, ואני היה חשוב לי להיות בוועדה הזאת כיושב ראש, ואם לא הייתי כיושב ראש, אז בשבילי לא הייתי בכנסת.

חיים כץ: את כל הדיבורים והניסוחים והברבורים של עורכי הדין, הם עושים לא בזמן הוועדה.

חיים כץ: הם יישבו כל היום עם משרדי הממשלה ויביאו לוועדה את הניסוחים של ההסכמות שאנחנו מגיעים.

חיים כץ: לא משחית זמן על ניסוחים ודיבורים מיותרים בוועדה.

חיים כץ: הוועדה הזאת צריכה להחליט, וכל העבודה השחורה צריכה להיעשות לא על חשבון הוועדה, ואז אתה מספיק.

חיים כץ: ואם זה נעשה בלילה, אז עשינו פה דיונים בלילה ולצערי נציגי משרד המשפטים אמרו שיש להם ילדים והם לא רוצים לבוא אחרי שעות העבודה.

אריה אלדד: ואנחנו לא נגד ילדים.

חיים כץ: כן, אבל אני חושב שהיינו בכל זאת צריכים להמשיך לעשות את זה.

חיים כץ: אולי לא בתדירות גבוהה, אבל דיונים משבע עד אחת עשרה בלילה היו מוסיפים, והיינו מסיימים עוד כמה נושאים ועוזרים לאזרחי מדינת ישראל.

חיים כץ: מאחר שהזמן פה הוא זמן קצוב, אנחנו אפילו בכנסת ואפילו אצלכם במפלגה לא יודעים לעצור את השעון.

אריה אלדד: עובדים על זה אבל.

חיים כץ: עובדים על זה.

חיים כץ: אז תשמע, לפעמים אנחנו נוגעים בדברים שצריך לעשות אותם ואני חושב שפה קודם כל חיכינו חודש למערכת הביטחון שתגיש את הצעת החוק הממשלתית.

חיים כץ: לצערי היא לא הגישה את הצעת החוק הממשלתית, אבל לשמחתי אנחנו קיבלנו את הניסוחים של הצעת החוק הממשלתית והכנסנו אותה בתוך הצעת החוק שלנו, והגענו להסכמה משולבת.

חיים כץ: אז נכון, חיכינו איזה חודש, בחודש הזה עשינו את מה שצריך לעשות, ובשורה התחתונה העברנו פה.

חיים כץ: זה החוק השלישי שנוגע בעניין.

חיים כץ: היה לנו את חוק אלמנות צה"ל שחיכה 62 שנה, אז אני לא יודע אם זה קצר או ארוך.

חיים כץ: נאוה, אני רוצה להגיד לך, את יודעת מה, אין הנחתום מעיד על עיסתו.

חיים כץ: אם זה לא נופל בוועדה הזאת זה מחכה עוד ארבע שנים לפחות, ואני לא יודע מה היה קורה בקדנציה הבאה.

נאוה שוהם-סולן: נכון.

חיים כץ: לא יעזור כלום.

חיים כץ: לא יעזור כלום.

חיים כץ: היינו שם.

חיים כץ: אם זה לא נופל בוועדה הזאת - עוד ארבע שנים.

חיים כץ: ואם זה נגמר, זה לא נגמר כמו שזה נגמר.

נאוה שוהם-סולן: אנחנו בהחלט מכירים בזה וכבר אמרתי לך בדיון הקודם, למרות שאמרת לי – 'נאוה, לא צריך להודות', אז אני מודה שוב.

נאוה שוהם-סולן: מאז שאנחנו עובדים ביחד אני כולי הערכה, באמת.

נאוה שוהם-סולן: וזה לא בשביל "ללקק".

נאוה שוהם-סולן: אני באמת רואה את העבודה שנעשית.

חיים כץ: זה החוק השלישי שנוגע.

חיים כץ: נגענו בזה, אחר כך נגענו בירוקות.

נאוה שוהם-סולן: ואני יודעת שזה לא קשור רק לחוקים שלנו, אלא לעוד חוקים שהוועדה הזאת כל הזמן מקדמת.

חיים כץ: יש פה עוד צוות.

חיים כץ: אנחנו עוד בתשבחות, לפי בקשתו של אריה אלדד, אז יש פה צוות משפטי מעולה.

חיים כץ: לצערי אחת המשפטניות עזבה, אבל קיבלנו תגבורת מישהי אחרת, אני מבין.

שמרית שקד-גיטלין: עזרה.

חיים כץ: מה זה עזרה?

חיים כץ: קיבלנו עזרה נוספת.

חיים כץ: קיבלנו.

חיים כץ: קיבלנו משפטנית, פניתי ליועץ המשפטי של הכנסת, אמרתי לו – 'תשמע, אתה מפריע לנו לעבוד, ואנחנו צריכים משפטנית נוספת', וקיבלנו משפטנית במקום ג'ודי כעזרה.

חיים כץ: אבל אנחנו נבקש מישהי נוספת והצוות הניהולי, וואלה, יש פה מנהלת – אין דברים כאלה.

חיים כץ: אין, אין דברים כאלה.

חיים כץ: ואריה אלדד שיידע, זו הוועדה היחידה בכנסת ישראל, אני לא יודע, מאז שאני לפחות בארבע כנסות, אני לא יודע מה היה לפני שהייתי בכנסת, שיש לה רוב לאופוזיציה.

חיים כץ: אין ועדה כזאת בכנסת ישראל שיש רוב לאופוזיציה.

חיים כץ: הכנסת בנויה על רוב לקואליציה ובוועדה הזאת יש רוב לאופוזיציה, ויחד עם זה זה יהיה החוק ה-100 שחוקק בקריאה השנייה, השלישית, בוועדת העבודה והרווחה.

חיים כץ: זה יעבור ביום שני, וכשאתה נוגע בכל חוק ואתה רואה כמה מלחמה עליו וכמה הוא שווה ולכמה אנשים הוא עזר, ומה הוא עשה.

חיים כץ: אז אני מקווה שאנחנו נגמור עוד את הנגישות ונעשה ונגיד וואלה.

חיים כץ: אז תודה רבה.

חיים כץ: .

וילמה מאור: צריכים להקים ועדת משנה.

חיים כץ: כן.

חיים כץ: אנחנו מבקשים את אישור הוועדה להקים ועדת משנה לעניין סקר הליקויים של הביטוח הלאומי.

חיים כץ: אנחנו מבקשים שרחל אדטו תהיה יושבת הראש, אריה אלדד יהיה חבר, עפו אגבאריה יהיה חבר, אברהם מיכאלי יהיה חבר ואילן גילאון יהיה חבר.

חיים כץ: מי בעד אישור ועדת המשנה ירים את ידו?

חיים כץ: בעד – פה אחד ההצעה אושרה

חיים כץ: הוועדה אישרה את ועדת המשנה.

חיים כץ: אתה מבין למה אנחנו מספיקים?

חיים כץ: למה אנחנו עובדים בשלושה מישורים.

חיים כץ: יש את אילן גילאון שעובד בוועדת משנה לנושא נגישות.

חיים כץ: יש אותך שעבדת בציוד רפואי וסיים כמה נושאים, ואנחנו מתפרשים ונותנים לכל אחד את היכולות שלו ואת האיכויות שלו ואנחנו מגיעים לאן שמגיעים.

חיים כץ: תודה רבה, הישיבה נעולה.